<http://www.easternspirit.org/forum/index.php?/topic/13625-chicago-typewriter-2017/#comment-177885>
<http://schema.org/text>
"Несъмнено, този сериал ще си остане сред най-любимите ми. Грабна ме със замах още от първата серия и след това изобщо не ме засягаше интересно ли е действието, има ли недомислици и гафове - чаках го като любим десерт. Аз от \"химии\" между артистите явно не разбирам много, защото всички герои ми се струваха великолепни, но това, което ме разби, е тембровото съчетание на гласовете на Ю А Ин и Им Су Джонг. Хрипливи, матови, топли... вибриращи на една честота. Съвършенство! \n \n\n\n\tИ сега по-сериозно. Едва ли има такова определение, но бих нарекла \"Чикагската пишеща машина\" филмов сериал. Ако го премонтира майстор, от него  ще се получи много добър пълнометражен филм. Като лайтмотив в главата ми остана предупреждението: живей правилно, защото рано или късно трябва да плащаш за грешките си.\n \n"
<http://www.easternspirit.org/forum/index.php?/topic/13625-chicago-typewriter-2017/#comment-176726>